ร้านอาหารตามสั่งมุสลิมที่ยังคงมีลูกค้าเนืองแน่นตลอด โดยเฉพาะกลุ่มพนักงานในย่านนั้น 

[ที่ตั้งและบรรยากาศ] ร้านนี้ตั้งอยู่ตรงเพชรเกษมซอย 10 ถ้ามาจากถนนเส้นสามสิบเมตร จนมาถึงสี่แยกไฟแดง เจอธุรกิจขายตรงที่มุมถนนก็ตรงเข้ามาเลยครับ ร้านอยู่ทางซ้ายมือ ร้านขนาด 2 ห้อง ไม่เน้นบรรยากาศสักเท่าไหร่

ร้านนี้จะแบ่งออกเป็น 2 ส่วน ช่วง 11.00-14.00 น. ขายอาหารตามสั่งและข้าวมันไก่ครับ ช่วง 15.00-21.00 น. ขายไก่ทอด ข้าวเหนียว/ข้าวมัน/ข้าวหมก

อาหารตามสั่งเหมือนทั่วไปครับ ราคา 40 บาท ใส่ไข่ +10 บาท ปริมาณทั้งข้าวและกับถือว่าเยอะพอสมควร หน้าตาดูน่ากินดี พวกเครื่องแกงรสชาติจัดจ้าน เข้มข้นพอตัว มาม่าผัด ผัดกะเพรา ก็อร่อยนะ แต่ทุกเมนูแอบหวานไปนิดนึง น้ำซุปเสิร์ฟให้ฟรี รสชาติดี ซดได้คล่องคอ แต่บรรยากาศภายในร้านดูวุ่นวายไปสักหน่อย 

โดยรวมเป็นอีกหนึ่งร้านอาหารมุสลิมที่น่าสนใจ อาหารรสชาติดี ปริมาณกับราคาถือว่าเหมาะสม เอาเป็นว่าขอแปะไว้ 3 ดาวเหมือนเดิมครับ   